Trebotići
Trebotići su naziv za srednjovjekovnu oblast u Bosni, na području današnjeg Podrinja i naziv najpoznatijeg velikaškog roda iz oblasti. Prvi spomen Trebotića je u darovnica Stjepana II Kotromaniča izdatoj Vukoslavu Hrvatiniću. Među svjedocima, od Trebotića je i Ivahn sa braćom. U povelji izdatoj Grguru Stjepaniću Hrvatiniću poslije 1329. godine, među svjedocima, od Trebotića se navodi knez Ivahn sa braćom i Goislav Obradović, takođe sa braćom. U povelji kralja Tvrtka I izdatoj 1390. godine navodi se kao svjedok Vlatko Tvrtković sa braćom. Dalji spomen Trebotića je u Dabišinoj povelji Hrvoju Vukčiću Hrvatiniću, izdatoj 1392. god. Kao svjedoci navedeni su vojvoda Vlatko Tvrković i župan Dragić Poznanović. Iz navedenih dkumenata nije moguće odrediti ubikaciju Trebotića. Tek iz turskog vremena postoje dokumenti na osnovu kojih je posredno određeno feudalna oblast. U najstarjem turskom popisu Bosanskog pašaluka iz 1469. godne zabilježen je Resul, dizdar grada Kličevca u mjestu Sutisci, nahija Trebotić, vilajet Kovač, što znači zemlja Kovačevića. To je područje Podrinja. Ruševine grada leže na obali Zelenog Jadra, na kraškoj stijeni, oko koje rijeka pravi oštri zavoj. Po današnjoj teritorijalnoj podjeli to je područje općine Srebrenice na granici sa Vlasenicom. U blizini ruševina grada nalaze se zidovi isposničke pećine. Oblast Trebotići je obuhvatala šire Podrinje. Tako se Osat veže za Poznanoviće.